PRIJEDLOG

|  |
| --- |
|  |
| **REPUBLIKA HRVATSKA**  **ZAGREBAČKA ŽUPANIJA**  **GRAD VELIKA GORICA**  **GRADSKO VIJEĆE** |

Na temelju članka 72. Zakona o komunalnom gospodarstvu (Narodne novine broj 68/18, 110/18 i 32/20), te članka 33. Statuta Grada Velike Gorice (Službeni glasnik Grada Velike Gorice br. 01/21.), Gradsko vijeće Grada Velike Gorice na svojoj \_\_\_. sjednici održanoj dana \_\_.\_\_.2024. godine donijelo je

**PROGRAM**

**održavanja komunalne infrastrukture na**

**području Grada Velike Gorice u 2025. godini**

**1. Uvodne odredbe**

1.1. Ovim se Programom održavanja komunalne infrastrukture u 2025. godini na području Grada Velike Gorice u skladu s predvidivim sredstvima i izvorima financiranja, određuju radovi na održavanju objekata i uređaja komunalne infrastrukture radi obavljanja komunalnih djelatnosti:

* održavanja nerazvrstanih cesta
* održavanja javnih površina na kojima nije dopušten promet motornih vozila
* održavanje građevina javne odvodnje oborinskih voda,
* održavanja javnih zelenih površina,
* održavanje građevina, uređaja i predmeta javne namjene,
* održavanja groblja i krematorija unutar groblja,
* održavanja čistoće javnih površina,
* održavanje javne rasvjete.

1.2. Ovim se Programom utvrđuje opis i opseg poslova održavanja s procjenom pojedinih troškova, po djelatnostima, te iskaz financijskih sredstava potrebnih za ostvarivanje Programa s naznakom izvora financiranja.

1.3. Program održavanja komunalne infrastrukture u 2025. godini izrađen je u skladu s predvidivim sredstvima i izvorima financiranja utvrđenih Proračunom Grada Velike Gorice za 2025. godinu.

**2. Sredstva za ostvarivanje Programa**

2.1. Sredstva za ostvarivanje Programa održavanja komunalne infrastrukture u 2025. godini planirana su u iznosu od 9.770.000,00 eura, a osigurat će se iz sljedećih izvora:

|  |  |
| --- | --- |
| * komunalna naknada | 6.260.000,00 |
| * komunalni doprinos | 300.000,00 |
| * godišnja naknada za uporabu javnih cesta | 1.350.000,00 |
| * šumski doprinos | 160.000,00 |
| * opći prihodi proračuna | 1.620.000,00 |
| * naknada za uređenje voda | 50.000,00 |
| * naknada za prekope | 10.000,00 |
| * naknada za nezakonito izgrađene zgrade | 20.000,00 |

2.2. Predvidiva sredstva za financiranje Programa održavanja komunalne infrastrukture u 2025. godini u iznosu od 9.770.000,00 eura rasporedit će se za financiranje obavljanja komunalne djelatnosti održavanja komunalne infrastrukture:

|  |  |
| --- | --- |
| - održavanje nerazvrstanih cesta | 5.410.000,00 |
| - održavanja javnih površina na kojima nije dopušten promet motornih vozila | 215.000,00 |
| - održavanje javnih zelenih površina | 1.845.350,00 |
| - održavanje građevina, uređaja i predmeta javne namjene | 89.650,00 |
| - održavanja groblja | 100.000,00 |
| - održavanje građevina javne odvodnje oborinskih voda | 140.000,00 |
| - održavanje čistoće javnih površina | 1.200.000,00 |
| - održavanje javne rasvjete | 770.000,00 |

**3. Održavanje komunalne infrastrukture**

Na temelju predvidivih sredstava za ostvarivanje Programa održavanja komunalne infrastrukture u ukupnom iznosu od 9.770.000,00 eura i rasporeda ovih sredstava za obavljanje komunalnih djelatnosti određenih točkom 2.2. ovog Programa, nastavno se određuju radovi na održavanju objekata i uređaja komunalne infrastrukture u 2025. godini po vrsti komunalne djelatnosti, vrsti objekata i uređaja komunalne infrastrukture, opisom poslova i radova na održavanju objekata i uređaja komunalne infrastrukture, te iskazom financijskih sredstava potrebnih za ostvarivanje predloženih radova u planiranom opsegu odnosno standardu održavanja.

**3.1. Održavanje nerazvrstanih cesta**

Pod održavanjem nerazvrstanih cesta podrazumijeva se skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta.

Pod nerazvrstanim cestama razumijevaju se površine koje se koriste za promet po bilo kojoj osnovi i koje su pristupačne većem broju korisnika, a koje nisu razvrstane ceste u skladu s Odlukom o razvrstavanju javnih cesta u državne ceste, županijske ceste i lokalne ceste prema posebnom propisu.

Vrsta, opseg i rokovi izvođenja radova održavanja vrše se sukladno pravilima struke i standardima održavanja cesta kojima su određeni normativi utroška materijala, radni sati vozila, strojeva i radne snage za radove održavanja, a čijom primjenom u punom standardu se osigurava trajno čuvanje građevinske, prometne i gospodarske vrijednosti ceste.

Vrste održavanja cesta su:

* redovito održavanje
* izvanredno održavanje.

**Redovito održavanje**

Radovi redovitog održavanja nerazvrstanih cesta obuhvaćaju sve redovite aktivnosti održavanja koje se obavljaju tijekom cijele godine po svim elementima i dijelovima nerazvrstanih cesta uključujući objekte i instalacije na njima, prvenstveno u cilju održavanja prohodnosti i tehničke ispravnosti cesta i sigurnosti prometa, kao i organizaciju dežurstva za postavu privremene prometne signalizacije po dojavi MUP-a.

Radovi redovitogodržavanja nerazvrstanih cesta površina su:

* ophodnja,
* redovito praćenje stanja nerazvrstanih cesta,
* obnavljanje, zamjena i pojačanje donjeg stroja kolnika i kolničke konstrukcije većeg opsega,
* obnavljanje i zamjena završnog sloja kolničke konstrukcije većeg opsega,
* mjestimični popravci završnog sloja kolničke konstrukcije od asfalta, betona, betonskih elemenata, kamena te nosivog sloja kolničke konstrukcije i posteljice,
* mjestimični popravci dijelova cestovne građevine,
* čišćenje i uklanjanje odronjenog i drugog materijala s nerazvrstane ceste,
* čišćenje, zamjena i manji popravci otvorenog sustava za oborinsku odvodnju na nerazvrstanoj cesti,
* zaštita pokosa nasipa, usjeka i zasjeka,
* košenje i uništenje nepoželjne vegetacije uz prometnice,
* uređenje bankina i bermi,
* popravak, zamjena i obnova vertikalne i horizontalne signalizacije i opreme,
* održavanje svjetlosne signalizacije,
* hitni popravci i intervencije u svrhu uspostavljanja prometa i privremene regulacije prometa nastalih zbog nepredvidljivih okolnosti,

***zimska služba***

* osiguranje prohodnosti u zimskim uvjetima, pripremni radovi prije nastupanja zimskihuvjeta;
* zatvaranje udarnih jama kamenim ili šljunčanim materijalom ili hladnim asfaltom u tijeku trajanja zimske službe;
* organiziranje mjesta pripravnosti za održavanje cesta u zimskim uvjetima;
* zaštita cesta od poledice posipavanjem na usponima, krivinama i na mostovima;
* obilježavanje rubova kolnika propisanim crveno-bijelim oznakama štapovima na mjestima gdje se može zamesti trag;
* stalno i povremeno obavještavanje o stanju i prohodnosti cesta;
* uklanjanje vozila ostavljenih na kolniku cesta koje onemogućavaju normalno čišćenje cesta od snijega;
* uklanjanje snijega i leda (po potrebi);
* organiziranje zimske službe po mjesnim odborima koji nisu obuhvaćeni programom velike zimske službe.

U redovno održavanje nerazvrstanih cesta uključena je:

* zaštita čeličnih elemenata cestovnih objekata od korozije;
* košenje trave na zemljištu što pripada nerazvrstanoj cesti;
* održavanje uređenih zelenih površina na zemljištu što pripada javno prometnoj površini;
* ostali radovi na nerazvrstanim cestama.

Prema podacima iz geoinformacijskog sustava, na području Grada Velike Gorice programom održavanja obuhvaćeno je ukupno 552,23 km' nerazvrstanih cesta, od toga je 173,5 km cesta koje su na administrativnom području Grada bile razvrstane u javne ceste (ŽC i LC), a Odlukom o razvrstavanju javnih cesta i Zakonom o cestama dodijeljene na upravljanje i održavanje u Grad Veliku Goricu sukladno Odluci o cestama na području velikih gradova koje prestaju biti razvrstane u javne ceste (NN 44/12). Ostale nerazvrstane ceste čine asfaltirani kolnici u dužini 306,33 km, te makadamske ceste dužine 72,4 km.

**Zimsko održavanje**

Temeljem članka 98. stavak 2. Zakona o cestama, članka 34. Pravilnika o održavanju cesta (NN br. 90/14) i Odluke o nerazvrstanim cestama Grada Velike Gorice, pod zimskim održavanjem podrazumijevaju se neophodni radovi za osiguravanje prohodnosti cesta i prometnih površina za sigurno odvijanje prometa u zimskim uvjetima.

Vrijeme trajanja zimske službe za područje Grada Velike Gorice predviđa se u vremenu od ***01.01.-15.04. i od 15.11.-31.12.*** tekuće godine, dok se stvarno vrijeme trajanja proširuje prema nastalim vremenskim uvjetima. Na području Grada Velike Gorice pripravnost traje 151 dana.

Općenito, odvijanje cestovnog prometa u zimskim uvjetima je otežano pa se sudionici u prometu moraju prilagoditi tim uvjetima.

S obzirom na veličinu cestovne mreže i važnost pojedinih cestovnih pravaca na cestama se ne može djelovati istovremeno, već po određenom redoslijedu i razini prednosti koja ovisi o:

* vrsti ceste;
* namjeni ceste;
* prometnoj funkciji;
* obimu i vrsti prometa.

Redoslijed obavljanja radova ovisi o razini prednosti, koja je na području Grada Velike Gorice podijeljena na III prioriteta.

Zimsko održavanje nerazvrstanih cesta i javno prometnih površina odvija se u skladu sa Pravilnikom o održavanju i zaštiti javnih cesta u četiri (4) stupnja pripravnosti:

- Prvi stupanj pripravnosti, uvodi se s početkom rada zimske službe, a prema operativnom programu.

Prvi stupanj pripravnosti (dežurstvo) je stupanj pripravnosti u kojem se uvodi stalno dežurstvo u mjestu pripravnosti. Dežurna služba u tom stupnju pripravnosti osposobljena je, da u slučaju potrebe može hitno intervenirati na objektima na kojima bi se mogla pojaviti poledica i da može prikupiti potreban broj ljudstva, mehanizacije i strojeva.

- Drugi stupanj pripravnosti uvodi se kada temperatura zraka oscilira oko 0°C s predviđenom mogućnošću slabih padalina (kiša, susnježica ili snijeg) te s obzirom na stupanj prohlađenosti kolnika i mogućnost pojave poledice.

Po određenom redoslijedu vrše se preventivni radovi na sprječavanju poledice na opasnim mjestima i to:

* na kolnicima mostova i propustima,
* na nadvožnjacima,
* na raskrižjima, željezničko-cestovnim prijelazima u istoj razini,
* na pristupnim kolnicima,
* na važnijim pravcima gdje se odvija javni gradski promet.

Po potrebi se čisti snijeg s kolnika ceste.

Drugi stupanj pripravnosti uvodi se i nakon početka padanja snijega kad se ne predviđa dalje trajanje padalina.

- Treći stupanj pripravnosti zimske službe uvodi se kada se predviđa intenzivnije i dulje padanje snijega, a uključuje posebne radove čišćenja snijega s kolnika.

- Četvrti stupanj pripravnosti uvodi se kada planom predviđeni broj ljudstva i mehanizacije nisu dovoljni za uklanjanje snijega. U tom slučaju postupa se kao u slučaju drugih elementarnih nepogoda. U tim uvjetima u pravilu se cesta zatvara za sav promet i postupa u skladu sa Zakonom o zaštiti od elementarnih nepogoda. Tada se obvezuju vlasnici strojeva, oruđa i vozila da se stave na raspolaganje stožeru civilne zaštite u cilju osposobljavanja cesta za promet.

Operativnim programom rada zimske službe obuhvaćeno je raljenje i posipavanje nerazvrstanih cesta I., II. i III. prioriteta.

Ovim programom rada zimske službe predviđeno je održavanje cesta u zimskim uvjetima u četiri (4) stupnja pripravnosti i u tri (3) prioriteta.

Zimska služba organizirana je 24 sata dnevno, a potrebni materijal zbrinjava izvoditelj radova.

U I. prioritetu programom rada zimske službe obuhvaćeno je 174.750,00 m' cesta, u II. prioritetu 101.100,00 m' i u III. prioritetu 28.995,00 m' odnosno ukupno 304.845,00 m' raspoređenih u 17 zadataka. Zimska služba u mjesnim odborima na ostalim nerazvrstanim cestama obavlja se na ukupno 281.320,00 m' i čiste se prema posebnom programu organizirane u zadacima od 18. do 40., odnosno 23 zadatka velike zimske službe.

Održavanje nerazvrstanih cesta u zimskim uvjetima vrši se prema Izvedbenom programu rada velike i male zimske službe koji donosi Gradonačelnik Grada Velike Gorice.

Zimsko održavanje nerazvrstanih cesta na području mjesnih odbora spada u III. prioritet.

Za poljske putove ne planira se zimsko održavanje.

U programu redovnog održavanja nerazvrstanih cesta (veći opseg radova) na području Grada Velike Gorice u 2025. godini radovi na obnavljanju i zamjeni donjeg stroja kolnika i kolničke konstrukcije, obnavljanje i zamjena završnog sloja kolničke konstrukcije, te obnavljanje i zamjena završnog sloja kolničke konstrukcije većeg opsega planirani su u iznosu od 1.700.000,00 eura.

|  |  |  |  |
| --- | --- | --- | --- |
| ***Naselje*** | ***radovi*** | ***dužina*** | ***Vrijednost*** |
| ***Velika Gorica*,** Ulica Nikole Šopa VG114 | frezanje, strojno asfaltiranje kolnika | 650 m' | 41.000,00 |
| ***Velika Gorica*,** Školska ulica dio | asfaltiranje kolnika | 130 m' | 24.000,00 |
| ***Velika Gorica*,** sanacija odvojka Horvatove ulice | asfaltiranje kolnika | 120 m' | 20.600,00 |
| ***Velika Gorica,*** sanacija desnog traka Zagrebačke ulice od Ulice HBZ do Ulice R. Fizira | asfaltiranje kolnika | 1.350 m' | 86.000,00 |
| ***Velika Gorica*,** dio platoa kod ugostiteljskih objekata kod Parka Franje Tuđmana | asfaltiranje kolnika | 1.300 m2 | 32.000,00 |
| ***Velika Gorica*,** dio platoa između parkinga i zgrade te prema Zagrebačkoj kod POU | frezanje, strojno asfaltiranje kolnika | 350 m' | 9.400,00 |
| ***Velika Gorica*,** sanacija pješačke staze dijela Zagrebačke ulice od A.G. Matoša do Ulice Lj. Posavskog | asfaltiranje kolnika | 310 m' | 44.000,00 |
| ***Velika Gorica*,** sanacija pješačke staze dijela Zagrebačke ulice od kbr. 51 do 71 | asfaltiranje kolnika | 330 m' | 66.000,00 |
| ***Velika Gorica*,** sanacija pješačke staze uz SI dio tržnice | asfaltiranje kolnika | 196 m' | 25.000,00 |
| ***Velika Gorica*,** sanacija pješačke stazeTrg kralja Tomislava od kbr. 34 do 41 | sanacija kolnika | 147 m' | 46.000,00 |
| ***Velika Gorica*,** presvlačenje dijela Ulice Seljine brigade | frezanje, strojno asfaltiranje kolnika | 370 m' | 80.000,00 |
| ***Velika Gorica*,**sanacija pješačke staze Trga P. Krešimita IV na SZ | asfaltiranje kolnika | 105 m' | 18.000,00 |
| ***Velika Gorica*,** presvlačenje dijela parkirališta iza Trga S. Radića | asfaltiranje kolnika | 730 m2 | 28.500,00 |
| ***Kurilovec*,** Odvojak Lomničke ulice VG167 | asfaltiranje kolnika | 150 m' | 20.000,00 |
| ***Bapča*,** održavanje ulice BA10 | asfaltiranje kolnika | 100 m' | 10.500,00 |
| ***Bukovčak*,** održavanje ceste uz stari dom | asfaltiranje kolnika | 250 m' | 45.200,00 |
| ***Buševec,*** Ulica Breza BU16 | asfaltiranje kolnika | 200 m' | 29.000,00 |
| ***Cerovski Vrh***,dio ceste do skretanja za ribnjak CV5 | asfaltiranje kolnika | 600 m' | 40.000,00 |
| ***Črnkovec*,** cesta kod k.br 94 (iza auto šlep Damir) | asfaltiranje kolnika | 75 m' | 10.700,00 |
| ***Donje Podotočje*,** izrada staze do N. Čiča od Ulice Petrenaci | asfaltiranje kolnika | 110 m' | 16.300,00 |
| ***Donja Lomnica*,**sanacija odvojka Stepanske ulice | asfaltiranje kolnika | 130 m' | 23.200,00 |
| ***Drenje Šćitarjevsko*,** Ulica na k.č. 443/1 DŠ3, DŠ4 | asfaltiranje kolnika | 300 m' | 43.700,00 |
| ***Gornje Podotočje,***presvlačenje dijela Školske ulice | asfaltiranje kolnika | 300 m' | 32.300,00 |
| ***Jagodno*,** Ulica Nikole Tavelića (Čelaki) JA10 | asfaltiranje kolnika | 300 m' | 40.000,00 |
| ***Kuče*,**održavanje produžetka Pucekovićeve ulice | asfaltiranje kolnika | 200 m' | 33.500,00 |
| ***Kuče,*** Ulica Kneje KU17 | asfaltiranje kolnika | 80 m' | 11.700,00 |
| ***Kobilić*,** Ulica kod kbr 136-138 KO1 | asfaltiranje kolnika | 80 m' | 11.500,00 |
| ***Lekneno*,** uređenje pješačke staze od Guzanićeve do Pavlekovićeve | asfaltiranje kolnika | 100 m' | 41.000,00 |
| ***Lekneno*,** Bondijeva ulica LE10 | asfaltiranje kolnika | 300 m' | 43.000,00 |
| ***Novo Čiče,*** Odvojak Ščitarjevske ulice (prije mosta) NČ3 | asfaltiranje kolnika | 130 m' | 15.800,00 |
| ***Novo Čiče*,** Održavanje odvojka Brezovačke ulice | asfaltiranje kolnika | 115 m' | 16.950,00 |
| ***Selnica Šćitarjevska*,** Odvojak (uz obilaznicu) stare ceste SŠ5 | asfaltiranje kolnika | 80 m' | 15.000,00 |
| ***Selnica Šćitarjevska*,**održavanje produžetka ulice do kbr 26 | asfaltiranje kolnika | 21 m' | 4.200,00 |
| ***Obrezina*,** Ulica na k.č. 15/30 OB8 | asfaltiranje kolnika | 60 m' | 9.000,00 |
| ***Obrezina*,** održavanje ulice OB7 | asfaltiranje kolnika | 480 m' | 51.800,00 |
| ***Okuje*,** Ulica Ograja OK1 | asfaltiranje kolnika | 150 m' | 22.000,00 |
| ***Ribnica,*** Komušćanska ulica RI20 | asfaltiranje kolnika | 100 m' | 14.000,00 |
| ***Sop Bukevski*,**održavanje ceste prema nasipu | asfaltiranje kolnika | 460 m' | 59.600,00 |
| ***Šćitarjevo,*** Ulica iza dućana odvojak ŠĆ14 | asfaltiranje kolnika | 80 m' | 11.000,00 |
| ***Šiljakovina*,** presvlačenje Matkovićeve ulice | asfaltiranje kolnika | 1.110 m' | 110.800,00 |
| ***Šiljakovina*,**presvlačenje I. i II. odvojka Matkovićeve ulice | asfaltiranje kolnika | 300 m' | 47.000,00 |
| ***Velika Kosnica*,** uređenje Plitvičke ulice | asfaltiranje kolnika | 310 m' | 49.600,00 |
| ***Velika Kosnica*,** održavanje produžetka Slavonske ulice | asfaltiranje kolnika | 80 m' | 13.200,00 |
| ***Velika Mlaka*,** presvlačenje Ulice Nikole Kramarića | frezanje, strojno asfaltiranje kolnika | 830 m' | 266.950,00 |
| ***Vukovina,*** Ulica Pašinec VU3 | asfaltiranje kolnika | 150 m' | 21.000,00 |
| **Sveukupno** |  |  | **1.700.000,00** |

VG Komunalac d.o.o. sačinit će operativne programe i troškovnike održavanja redovitog održavanja cesta

u ljetnim i zimskim uvjetima, s iskazom jediničnih mjera i jediničnih cijena pojedinih vrsta poslova i radova, po kojima će se nakon usvajanja ovog Programa i ugovoriti radovi.

Nastavno se iskazuju poslovi i radovi na održavanju nerazvrstanih cesta i javnoprometnih površina, planirani u skladu s raspoloživim sredstvima prema opisu posla i predviđenom trošku.

|  |  |  |
| --- | --- | --- |
| **I.** | **Redovito (ljetno održavanje)** |  |
| 1. | Redovni pregledi | 779.500,00 |
| 2. | Interventno održavanje |
| 3. | Održavanje zastora nerazvrstanih cesta  i javno prometnih površina   * zatvaranje udarnih jama * strojno krpanje udarnih rupa * održavanje šljunčanog kolničkog zastora |
| 4. | Održavanje postojećih bankina | 39.000,00 |
| 5. | Održavanje objekata za odvodnju  - čišćenje odvodnih jaraka od drveća | 90.000,00 |
| 6. | Održavanje mostova | 27.500,00 |
| 7. | Održavanje prometne signalizacije  - semafora, vertikalne i horizontalne signalizacije, zamjena semaforskih lanterni LED tehnologijom, servis znakova sa unutrašnjim osvjetljenjem i pokazivača brzina | 377.500,00 |
| 8. | Održavanje zelenila  -košnja trave na bankinama, rezanje drveća i šiblja na bankinama i odvodnim jarcima | 144.000,00 |
| 9. | Održavanje rubnjaka i rigola  - zamjena, popravak | 28.000,00 |
| 10. | Ostali radovi održavanja  - rad građevinskih strojeva na održavanju | 14.500,00 |
|  | **Ukupno redovito (ljetno održavanje)** | **1.500.000,00** |

|  |  |  |
| --- | --- | --- |
| **II.** | **Zimsko održavanje** |  |
| 1. | Održavanje nerazvrstanih prometnica na području Grada Velike Gorice i dijela mjesnih odbora u zimskim uvjetima  - čišćenje snijega i posipavanje  - dežurstvo i pripravnost ekipa  - rad ekipa | 375.000,00 |
| 2. | Održavanje nerazvrstanih prometnica na području mjesnih odbora (izvan urbanog područja) u zimskim uvjetima  - čišćenje snijega  - rad ekipa  - pripravnost ekipa | 175.000,00 |
|  | **Ukupno zimsko održavanje** | **550.000,00** |

|  |  |  |
| --- | --- | --- |
| **III.** | **Redovito održavanje-veći opseg radova** |  |
| 1. | Iskop i uređenje proširenja prometnica | 126.200,00 |
| 2. | Sanacija mrežastih pukotina na prometnicama | 75.570,00 |
| 3. | Izravnavajući sloj asfalta | 195.730,00 |
| 4. | Presvlačenje prometnica asfaltom BNHS 6 cm | 1.100.500,00 |
| 5. | Uređenje bankina šljunčanim materijalom | 88.500,00 |
| 6. | Frezanje asfaltnog kolnika | 113.500,00 |
|  | **Ukupno redovno održavanje-veći opseg radova** | **1.700.000,00** |
|  |  |  |
|  | **SVEUKUPNO REDOVITO ODRŽAVANJE** | **3.750.000,00** |

**Izvanredno održavanje cesta**

Radovi izvanrednogodržavanja cesta obuhvaćaju povremene radove većeg obima, a kojima je cilj sačuvati prvobitno stanje nerazvrstane ceste i javno prometne površine s njenim projektiranim elementima, te radovi na korekcijama elemenata cesta u svrhu povećanja sigurnosti prometa.

U radove izvanrednog održavanja nerazvrstanih cesta i javno prometnih površina spada:

* obnavljanje i zamjena podtla, kolničke konstrukcije i kolničkog zastora većeg opsega u svrhu zaštite i povećanja nosivosti ceste;
* presvlačenje kolnika većeg opsega novim slojem asfalta;
* sanacija klizišta, odrona i pukotina unutar zemljišnog pojasa ceste manjeg opsega;
* dogradnja (nogostupa) pločnika i biciklističkih staza;
* dogradnja bankina i rubnjaka;
* korekcija prometno-tehničkih elemenata i proširenja unutar cestovnog zemljišta sa svrhom povećanja protočnosti i sigurnosti prometa;
* veći popravci konstruktivnih elemenata cestovnih objekata;
* saniranje potpornih i obložnih zidova;
* zaštita ceste od podlokavanja;
* obnavljanje i zamjena objekata i uređaja za odvodnju oborinskih voda s prometnih površina u naseljima;
* poboljšanje sustava odvodnje ceste;
* uređenje raskrižja u istoj razini bez većih konstrukcijskih zahvata;
* i drugi odgovarajući radovi.

Poslovi izvanrednog održavanja nerazvrstanih cesta mogu se obavljati samo na temelju glavnog ili izvedbenog projekta.

Tijekom 2025. godine planirana su ulaganja u izvanredno održavanje nerazvrstanih cesta i javno prometnih površina u iznosu od 600.000,00 eura koja obuhvaćaju radove na cestama, objektima i javno prometnim površinama čije zatečeno stanje ne osigurava sigurnost prometa.

**Nabava opreme**

U svrhu kvalitetnijeg održavanja javnih površina i prometnica planirano je sufinanciranje nabave opreme u iznosu 60.000,00 eura kojom će se postići kvalitetnije i efikasnije održavanje. Predviđena je komunalne opreme za rad na javnim i javno zelenim površinama.

**Uređenje prometne infrastrukture**

Radovi uređenja prometne infrastrukture obuhvaćaju poslove izvanrednog održavanja nerazvrstanih cesta sukladno izrađenim glavnim projektima uređenja i sanacije prometnica, te njihovo dovođenje u tehnički ispravno stanje uporabe. Provedbom projekta Aglomeracije Velika Gorica ukazala se potreba saniranja preostalog dijela prometnica širine veće od 4 metra kojima prolazi sanitarna kanalizacija. Kako bi prometnice činile funkcionalnu cjelinu osigurava se 1.000.000,00 eura koje čine dodatno ulaganje na cestovnu infrastrukturu.

Za predviđene troškove održavanja nerazvrstanih cesta u 2025. godini planirana su sredstva u iznosu od 5.410.000,00 eura i to prema vrsti održavanja:

|  |  |  |  |
| --- | --- | --- | --- |
|  | **Redovito održavanje** |  | **3.750.000,00** |
|  | * u ljetnim uvjetima |  | 1.500.000,00 |
|  | * u zimskim uvjetima |  | 550.000,00 |
|  | * veći opseg radova |  | 1.700.000,00 |
|  | **Izvanredno održavanje** |  | **600.000,00** |
|  | **Nabava opreme** |  | **60.000,00** |
|  | **Uređenje prometne infrastrukture** |  | **1.000.000,00** |
|  |  |  |  |
|  | **SVEUKUPNO:** |  | **5.410.000,00** |

**3.2. Održavanje javnih površina na kojima nije dopušten promet motornih vozila**

Pod održavanjem javnih površina na kojima nije dopušten promet motornim vozilima, a prema odredbama Zakona o komunalnom gospodarstvu podrazumijeva se održavanje i popravci tih površina kojima se osigurava njihova funkcionalna ispravnost.

Javne prometne površine na kojima nije dopušten promet motornim vozilima su trgovi, pločnici, javni prolazi, javne stube, prečaci, šetališta, uređene plaže, biciklističke i pješačke staze, pothodnici, podvožnjaci, nadvožnjaci, mostovi i tuneli, ako nisu dio nerazvrstane ili druge ceste.

Pod održavanje javnih površina na kojima nije dopušten promet motornim vozilima uključena je i tzv. Mala zimska služba (čišćenje i uklanjanje snijega i leda na javnim prometnim površinama za kretanje pješaka, javnim parkiralištima i autobusnim stajalištima).

Radovi održavanja javnih površina na kojima nije dopušten promet motornim vozilima predviđaju se u iznosu od 215.000,00 eura, a planiraju se financijskom planu kroz Aktivnost: Održavanje javnih zelenih i ostalih površina.

|  |  |  |
| --- | --- | --- |
| 3.2.1. | Šljunčanje i popločavanje staza | 87.500,00 |
| 3.2.2. | Čišćenje sipine | 2.500,00 |
| 3.2.3. | Mala zimska služba | 125.000,00 |
|  | SVEUKUPNO | **215.000,00** |

**3.3. Održavanje javnih zelenih površina**

Pod održavanjem javnih zelenih površina prema Zakonu o komunalnom gospodarstvu podrazumijeva se košnja, orezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.

Programom održavanja javnih zelenih površina na području Grada Velike Gorice za 2025. godinu obuhvaćeni su svi uređeni dijelovi naselja Velika Gorica, a u ostalim naseljima uređeni parkovi i dječja igrališta.

Održavanje javnih zelenih površina obuhvaća njegu postojećih travnatih površina i uređenje novih, održavanje šljunčanih i popločenih staza, njegu i sadnju ukrasnog parkovnog bilja (sezonsko cvijeće, trajnice, ruže, živice, grmlje i drveće), utovar, odvoz i deponiranje smeća sakupljenog održavanjem zelenih površina, održavanje parkovne opreme (klupe, košarice za otpatke, zaštitni stupići i klamerice, ukrasne žardinjere i oglasni panoi), redovno održavanje sprava na dječjim igralištima, nadzor i čuvanje Parka dr. F. Tuđmana (za radnog vremena) i prigodna uređenja grada (zastave, božićne jelke, dekorativna rasvjeta).

Vrijednost predloženih radova i opseg radova javnih zelenih površina planira se, u skladu s raspoloživim sredstvima, u iznosu od 1.845.350,00 eura.

Nastavno se iskazuje planirani opis i opseg poslova održavanja javnih zelenih površina s procjenom pojedinih troškova prema vrsti radova.

S obzirom na standard održavanja zelene površine su podijeljene u grupe:

1. Naselje Velika Gorica

2. Naselje Velika Gorica – centar (Park dr. F. Tuđmana, Trg POU, Trg S. Radića i okoliš Spomen obilježja palim hrvatskim braniteljima)

3. Travnate površine u ostalim naseljima

4. Dječja igrališta

|  |  |  |
| --- | --- | --- |
| ***3.3.1.*** | ***ODRŽAVANJE ZELENIH POVRŠINA***  ***NASELJA VELIKA GORICA*** | ***1.364.340,00*** |
| 3.3.1.1. | Travnate površine **–** košnja, strojno skupljanje trave i zubljanje | 628.335,00 |
| 3.3.1.2. | Sezonsko cvijeće i trajnice – okopavanje, sadnja i zalijevanje | 48.750,00 |
| 3.3.1.3. | Održavanje ruža – okopavanje, orezivanje i zaštita | 13.750,00 |
| 3.3.1.4. | Održavanje živice – okopavanje, orezivanje i dosadnja | 87.500,00 |
| 3.3.1.5. | Parkovno grmlje – okopavanje, orezivanje i dosadnja | 6.250,00 |
| 3.3.1.6. | Parkovno drveće – sadnja, orezivanje, zaštita i zalijevanje | 239.130,00 |
| 3.3.1.7. | Smeće – utovar, odvoz, istovar i zbrinjavanje | 125.000,00 |
| 3.3.1.8. | Redovno održavanje parkovne opreme | 32.500,00 |
| 3.3.1.9. | Prigodna uređenja Grada | 183.125,00 |
|  | - uređenje za državne praznike i Dan grada |
| - Božićno i Uskrsno uređenje |

|  |  |  |
| --- | --- | --- |
| ***3.3.2.*** | ***ODRŽAVANJE ZELENIH POVRŠINA NASELJA VELIKA GORICA – CENTAR (Park dr. F. Tuđmana, Trg POU, Trg S. Radića i Spomen obilježje palim hrvatskim braniteljima)*** | ***159.300,00*** |
| 3.3.2.1. | Travnate površine – košnja, strojno sakupljanje trave i zubljanje | 29.850,00 |
| 3.3.2.2. | Sezonsko cvijeće i trajnice – okopavanje, sadnja i zalijevanje | 39.000,00 |
| 3.3.2.3. | Održavanje ruža – okopavanje, orezivanje i zaštita | 2.750,00 |
| 3.3.2.4. | Održavanje živice – okopavanje, orezivanje i dosadnja | 1.875,00 |
| 3.3.2.5. | Parkovno grmlje – okopavanje, orezivanje i dosadnja | 6.250,00 |
| 3.3.2.6. | Parkovno drveće – okopavanje, orezivanje, zaštita i zalijevanje | 58.925,00 |
| 3.3.2.7. | Održavanje jezera | 2.500,00 |
| 3.3.2.8. | Redovno održavanje parkovne opreme – klupe, košarice, stupići i žardinjere | 6.250,00 |
| 3.3.2.9. | Nadzor i svakodnevna prisutnost u Parku dr. F. Tuđmana | 11.900,00 |

|  |  |  |
| --- | --- | --- |
| ***3.3.3.*** | ***ODRŽAVANJE TRAVNATIH POVRŠINA U OSTALIM NASELJIMA SA PODRUČJA GRADA VELIKE GORICE*** | ***160.320,00*** |

|  |  |  |
| --- | --- | --- |
| ***3.3.4.*** | ***ODRŽAVANJE DJEČJIH IGRALIŠTA*** | ***161.390,00*** |
| 3.3.4.1. | Naselje Velika Gorica, 37 dječjih igrališta | 75.000,00 |
| 3.3.4.2. | Naselje Velika Gorica – centar, 2 dječja igrališta | 10.000,00 |
| 3.3.4.3. | Ostala naselja, 70 dječjih igrališta | 76.390,00 |

|  |  |  |
| --- | --- | --- |
| **3.3.** | **Sveukupno** | ***1.845.350,00*** |

**3.4. Održavanje** **građevina javne odvodnje oborinskih voda**

Pod održavanjem građevina javne odvodnje oborinskih voda, u smislu odredaba Zakona o komunalnom gospodarstvu, Zakona o vodama, te Zakona o cestama, Odluke o komunalnom redu i Odluke o odvodnji, podrazumijeva se upravljanje i održavanje građevina koje služe prihvatu, odvodnji i ispuštanju oborinskih voda iz građevina i površina javne namjene u građevinskom području, uključujući i građevine koje služe zajedničkom prihvatu, odvodnji i ispuštanju oborinskih i drugih otpadnih voda, osim građevina u vlasništvu javnih isporučitelja vodnih usluga koje, prema posebnim propisima o vodama, služe zajedničkom prihvatu, odvodnji i ispuštanju oborinskih i drugih otpadnih voda.

Pod objektima za odvodnju oborinskih voda razumijevaju se, u skladu s ovim Programom, slivnici i zatvoreni sustav oborinske odvodnje.

Pod radovima iz ovog dijela Programa razumijeva se čišćenje slivnika, zamjena rešetki, čišćenje horizontalnih slivnih kanala kod zatvorenog sustava odvodnje s pripadajućim taložnicama za skupljanje i odvod atmosferskih voda i voda pri pranju javnih prometnih površina, te za taloženje površinske nečistoće kako se ne bi zagušila oborinska kanalizacija, kao i pregled objekata za odvodnju.

Programom održavanja objekata za odvodnju oborinskih voda obuhvaćena su sva naselja gdje je izgrađen zatvoreni sustav oborinske odvodnje.

Vrijednost radova na održavanju objekata za odvodnju atmosferskih voda predviđena je u 2025. godini u iznosu od 140.000,00 eura.

Nastavno se iskazuje opis poslova na održavanju objekata za odvodnju oborinskih voda.

|  |  |  |
| --- | --- | --- |
| 3.4.1. | Nadzor nad sustavom oborinske odvodnje | 5.000,00 |
| 3.4.2. | Čišćenje revizijskih okana i zatvorenih oborinskih kanala | 90.000,00 |
| 3.4.3. | Snimanje stanja oborinskih zacijevljenih kanala | 14.000,00 |
| 3.4.4. | Zamjena neispravnih i oštećenih kanalskih poklopaca | 7.000,00 |
| 3.4.5. | Zamjena neispravnih i oštećenih slivnih rešetki | 5.000,00 |
| 3.4.6. | Odvoz komunalnog otpada iz VT cisterni na odlagalište otpada | 16.000,00 |
| 3.4.7. | Nepredviđeni radovi i usluge | 3.000,00 |
|  | **SVEUKUPNO** | **140.000,00** |

**3.5. Održavanje građevina, uređaja i predmeta javne namjene**

Pod održavanjem građevina i uređaja javne namjene prema odredbama Zakona o komunalnom gospodarstvu podrazumijeva se održavanje, popravci i čišćenje tih građevina, uređaja i predmeta.

Građevine i uređaji javne namjene su nadstrešnice na stajalištima javnog prometa, javni zdenci, vodoskoci, fontane, javni zahodi, javni satovi, ploče s planom naselja, oznake kulturnih dobara, zaštićenih dijelova prirode i sadržaja turističke namjene, spomenici i skulpture te druge građevine, uređaji i predmeti javne namjene lokalnog značaja.

Radovi održavanja građevina, uređaja i predmeta javne namjene planiraju se u iznosu od 89.650,00 eura, a planiraju se u financijskom planu kroz Aktivnost: Održavanje javnih zelenih i ostalih površina.

|  |  |  |
| --- | --- | --- |
| 3.5.1. | Održavanje sustava automatskog zalijevanja | 5.000,00 |
| 3.5.2. | Održavanje javnih satova | 3.400,00 |
| 3.5.3. | Održavanje fontana | 50.000,00 |
| 3.5.4. | Održavanje javnih zdenaca | 5.000,00 |
| 3.5.5. | Održavanje autobusnih nadstrešnica | 20.000,00 |
| 3.5.6. | Ploče za označavanje ulica | 6.250,00 |
|  | Sveukupno | **89.650,00** |

**3.6. Održavanje groblja**

Pod održavanjem groblja prema Zakonu o komunalnom gospodarstvu podrazumijeva se održavanje prostora i zgrada za obavljanje ispraćaja i ukopa pokojnika te uređivanje staza, zelenih i drugih površina unutar groblja.

Radovi uređenja groblja po predloženom programu predviđaju se u iznosu od 100.000,00 eura, a financijska sredstva za održavanje groblja planirana su u Aktivnosti: Održavanje javnih zelenih i ostalih površina.

Nastavno se iskazuje planirani opis i opseg poslova na održavanju groblja planirani u skladu s raspoloživim sredstvima prema opisu posla i predviđenom trošku.

|  |  |  |
| --- | --- | --- |
| 3.6.1. | Groblje Novo Čiče | 4.000,00 |
| 3.6.2. | Groblje Kušanec | 25.000,00 |
| 3.6.3. | Groblje Vukovina | 50.000,00 |
| 3.6.4. | Groblje Šiljakovina | 1.500,00 |
| 3.6.5. | Groblje Ščitarjevo | 9.500,00 |
| 3.6.6. | Groblje Dubranec | 10.000,00 |
|  | Sveukupno | **100.000,00** |

**3.7. Održavanje čistoće javnih površina**

Pod čišćenjem javnih površina, u smislu odredaba Zakona o komunalnom gospodarstvu i Odluke o komunalnom redu podrazumijeva se čišćenje površina javne namjene, osim javnih cesta, koje obuhvaća ručno i strojno čišćenje i pranje javnih površina od otpada, snijega i leda, kao i postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu jedinice lokalne samouprave.

Naročito se razumijeva čišćenje javnih zelenih površina, pješačkih staza, pješačkih zona, otvorenih odvodnih kanala, trgova, parkova i dječjih igrališta.

Čišćenje javnih površina obuhvaća ručno skupljanje otpadaka na javnim zelenim površinama, radove pometanja (ručno i strojno) na javnim prometnim površinama, te pražnjenje i čišćenje svih košara za otpatke postavljenih na javnim površinama.

Čišćenje javnih površina ovisi o vrsti i količini otpada (stupnja onečišćenja), otpad je raznovrsnog podrijetla, a sastoji se većinom od odbačenog komunalnog otpada, otpada iz teretnih vozila, onečišćenja iz atmosfere, sezonskog otpada (lišće, sipina), ali i glomaznog otpada (odbačenih dijelova namještaja, bijele tehnike i slično).

Čišćenje javnih površina obuhvaća i odvoz i zbrinjavanje otpada skupljenog čišćenjem.

Programom čišćenja javnih prometnih i zelenih površina na području Grada Velike Gorice za 2025. godinu obuhvaćen je uži dio naselja Velika Gorica. U širem dijelu naselja Velika Gorica i u ostalim naseljima planira se povremeno čišćenje dijelova uređenih javnih površina (dječja igrališta i autobusna stajališta).

Čišćenje javnih površina u ljetnim uvjetima obuhvaća sakupljanje otpadaka po javnim zelenim površinama, sakupljanje otpadaka na javnim šljunčanim površina; ručno pometanje javnih prometnih površina; strojno pometanje javnih prometnih površina kao i ručno sakupljanje otpadaka dječjim igrališta i s uređenih autobusnih stajališta, dok zimsko obuhvaća još i ručno i strojno proljetno čišćenje sipine. Predviđa se sakupljanje oko 1000 m3 otpada sa utovarom u vozilo, te deponiranje na odlagalište komunalnog otpada.

Ukupna vrijednost predloženih radova i opseg radova čišćenja javnih prometnih površina planira se, u skladu s raspoloživim sredstvima, u iznosu od 1.200.000,00 eura, a financijska sredstva za održavanje čistoće javnih površina planirana su u Aktivnosti: Čišćenje javnih površina.

|  |  |  |
| --- | --- | --- |
| 3.7.1. | Čišćenje javnih površina u ljetnim uvjetima | 963.000,00 |
| 3.7.2. | Čišćenje javnih površina u zimskim uvjetima | 105.000,00 |
| 3.7.3. | Sakupljanje otpada sa utovarom u vozilo, te deponiranjem na odlagalište komunalnog otpada | 114.000,00 |
| 3.7.4. | Pojačana čišćenja prilikom manifestacija | 8.000,00 |
| 3.7.5. | Sanacija divljih deponija | 10.000,00 |
|  | Sveukupno | **1.200.000,00** |

**3.8. Održavanje javne rasvjete**

Pod održavanjem javne rasvjete podrazumijeva se upravljanje i održavanje instalacija javne rasvjete, uključujući podmirivanje troškova električne energije, za rasvjetljavanje površina javne namjene.

Redovno održavanje obuhvaća zamjenu neispravnih dijelova svjetiljke, cijelih svjetiljki, oštećenih stupova, kabela i slično, te premazivanje bojom stupova javne rasvjete.

Projektom modernizacije javne rasvjete izvršena je zamjena energetski i ekološki neprihvatljivih svjetiljki radi provođenjem mjera poboljšanja energetske učinkovitosti sustava javne rasvjete. Planirana su sredstva za spajanje novih ormarića JR sa stupnih transformatorskih stanica koje radove izvodi HEP.

Na osnovu navedenog planiraju se troškovi za:

|  |  |  |  |
| --- | --- | --- | --- |
| 3.6.1. | Potrošnja električne energije |  | 600.000,00 |
| 3.6.2. | Redovno održavanje |  | 120.000,00 |
| 3.6.3. | Modernizacija javne rasvjete |  | 50.000,00 |
|  | **UKUPNO** |  | **770.000,00** |

**OBRAZLOŽENJE**

**Prijedloga Programa održavanja komunalne infrastrukture**

**na području Grada Velike Gorice u 2025. godini**

1. **Pravni temelj**

Predstavničko tijelo jedinice lokalne samouprave temeljem članka 72. Zakona o komunalnom gospodarstvu (Narodne novine, br. 68/18., 110/18 i 32/20.), za svaku kalendarsku godinu, u skladu s predvidivim sredstvima i izvorima financiranja donosi Program održavanja komunalne infrastrukture za djelatnosti iz članka 22. zakona i to za:

* održavanja nerazvrstanih cesta
* održavanja javnih površina na kojima nije dopušten promet motornih vozila
* odvodnje građevina javne odvodnje oborinskih voda,
* održavanja javnih zelenih površina,
* održavanje građevina, uređaja i predmeta javne namjene,
* održavanja groblja i krematorija unutar groblja,
* održavanja čistoće javnih površina,
* održavanje javne rasvjete.

1. **Ocjena stanja i osnovna pitanja koja se uređuju Programom**

Grad Velika Gorica u okviru svog upravnog djelokruga osigurava uvjete, usklađuje interese i poduzima aktivnosti kojima se neposredno ostvaruju potrebe građana, a osobito one koje se odnose na komunalne djelatnosti i uređenje naselja.

Poslove iz samoupravnog djelokruga Grada Velike Gorice obavljaju tijela Grada Velike Gorice, upravna tijela, trgovačka društva i druge pravne osobe osnovane radi obavljanja javnih službi.

Grad Velika Gorica te pravne i fizičke osobe koje obavljaju komunalne djelatnosti obavezne su osigurati trajno i kvalitetno obavljanje tih djelatnosti, osigurati održavanje komunalnih objekata i uređaja u stanju funkcionalne sposobnosti, osigurati obavljanje komunalnih djelatnosti na načelima održivog razvoja i osigurati javnost rada.

Pod obavljanjem komunalnih djelatnosti održavanja komunalne infrastrukture, sukladno odredbama Zakona o komunalnom gospodarstvu, te u skladu s odredbama Odluke o komunalnom redu, Odluke o grobljima i Pravilnika o grobljima razumijevaju se:

|  |  |
| --- | --- |
| - održavanje nerazvrstanih cesta | - održavanjem nerazvrstanih cesta podrazumijeva se skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta. |
| - održavanjem javnih površina na kojima nije dopušten promet motornih vozila | - održavanjem javnih površina na kojima nije dopušten promet motornih vozila podrazumijeva se održavanje i popravci tih površina kojima se osigurava njihova funkcionalna ispravnost. |
| - odvodnja građevina javne odvodnje oborinskih voda | - održavanjem građevina javne odvodnje oborinskih voda podrazumijeva se upravljanje i održavanje građevina koje služe prihvatu, odvodnji i ispuštanju oborinskih voda iz građevina i površina javne namjene u građevinskom području, uključujući i građevine koje služe zajedničkom prihvatu, odvodnji i ispuštanju oborinskih i drugih otpadnih voda, osim građevina u vlasništvu javnih isporučitelja vodnih usluga koje, prema posebnim propisima o vodama, služe zajedničkom prihvatu, odvodnji i ispuštanju oborinskih i drugih otpadnih voda. |
| - održavanje javnih zelenih površina | - održavanjem javnih zelenih površina podrazumijeva se košnja, orezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina. |
| - održavanje građevina, uređaja i predmeta javne namjene | - održavanjem građevina i uređaja javne namjene podrazumijeva se održavanje, popravci i čišćenje tih građevina, uređaja i predmeta. |
| - održavanje groblja | - održavanjem groblja i krematorija unutar groblja podrazumijeva se održavanje prostora i zgrada za obavljanje ispraćaja i ukopa pokojnika te uređivanje putova, zelenih i drugih površina unutar groblja. |
| - održavanje čistoće javnih površina | - održavanjem čistoće javnih površina podrazumijeva se čišćenje površina javne namjene, osim javnih cesta, koje obuhvaća ručno i strojno čišćenje i pranje javnih površina od otpada, snijega i leda, kao i postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu jedinice lokalne samouprave, kao i održavanje, popravci i čišćenje građevina, uređaja javne namjene. |
| - održavanje javne rasvjete | - održavanjem javne rasvjete podrazumijeva se upravljanje i održavanje instalacija javne rasvjete, uključujući podmirivanje troškova električne energije, za rasvjetljavanje površina javne namjene. |

Predloženim Programom održavanja komunalne infrastrukture utvrđuju se opis i opseg poslova održavanja objekata i uređaja komunalne infrastrukture s procjenom pojedinačnih troškova, po djelatnostima, te iskaz financijskih sredstava potrebnih za ostvarivanje Programa i naznakom izvora financiranja.

1. **Ocjena sredstava potrebnih za izvršenje Programa**

Sredstva za održavanja komunalne infrastrukture odnosno za obavljanje komunalnih djelatnosti održavanja nerazvrstanih cesta, javnih površina na kojima nije dopušten promet motornih vozila, građevina javne odvodnje oborinskih voda, javnih zelenih površina, građevina i uređaja javne namjene, groblja, čišćenja javnih površina, održavanja javnih površina i održavanje javne rasvjete osiguravaju se iz prikupljenih sredstava komunalne naknade i doprinosa, godišnje naknade za uporabu javnih cesta što se plaća pri registraciji motornih i priključnih vozila, doprinosa za šume i Proračuna Grada Velike Gorice.

Odlukom o komunalnoj naknadi u skladu s Zakonom o komunalnom gospodarstvu, komunalna naknada je novčano javno davanje koje se plaća za održavanje komunalne infrastrukture, a prihod je Proračuna Grada Velike Gorice.

Temeljem fakturirane komunalne naknade u 2024. godini, dugovanja iz proteklih godina, ažuriranja baze podataka uvođenjem novih korisnika, te postotka povećanja zaduženja novih obveznika komunalne naknade, procjenjuje se da će se u 2025. godini naplatiti komunalne naknade u iznosu od 8.260.000,00 eura od toga iznosa 2.000.000,00 eura izdvojit će se za potrebe subvencije javnog prijevoza putnika.

Sredstva iz članka 108. stavak 3. Zakona o cestama koja se uplaćuju putem Županijske uprave za ceste Zagrebačke županije kao godišnja naknada za uporabu javnih cesta što se plaća pri registraciji motornih i priključnih vozila, naknada za korištenje cestovnog zemljišta i naknada za građenje i održavanje javnih cesta, a prema odnosu duljina cesta iz Odluke o cestama na području velikih gradova koje prestaju biti razvrstane u javne ceste planirana su u iznosu od 1.350.000,00 eura za 2025. godinu.

Sredstva naknade za prekope koja se plaća sukladno članku 2. Odluke o visini naknade za održavanje nerazvrstanih cesta, javno-prometnih i zelenih površina na području Grada Velika Gorica uzrokovanih prekopom (Službeni glasnik Grada Velike Gorice, br. 1/16 i 8/16.) planirana su u iznosu od 10.000,00 eura.

Sredstva šumskoga doprinosa koja se uplaćuju se na poseban račun jedinice lokalne samouprave sukladno članku 65. Zakona o šumama planirana su u iznosu od 160.000,00 eura.

Sredstva naknade za uređenje voda koja se uplaćuje na račun jedinice lokalne samouprave u skladu s člankom 13. Zakona o financiranju vodnog gospodarstva (NN 153/09, 90/11, 56/13, 154/14,119/15, 120/16, 127/17, 66/19), Uredbom o visini naknade za uređenje voda (NN[82/10](http://narodne-novine.nn.hr/clanci/sluzbeni/2010_07_82_2336.html), [108/13](http://narodne-novine.nn.hr/clanci/sluzbeni/2013_08_108_2407.html)) i Pravilnik o obračunu i naplati naknade za uređenje voda (NN [83/10](http://narodne-novine.nn.hr/clanci/sluzbeni/2010_07_83_2379.html), [126/13](http://narodne-novine.nn.hr/clanci/sluzbeni/2013_10_126_2739.html)) planirana su u iznosu od 50.000,00 eura.

Sredstva naknade za zadržavanje nezakonito izgrađene zgrade iz članka 31. Zakona o postupanju s nezakonito izgrađenim zgradama (NN 86/12, 143/13, 65/17, 14/19) koju su sukladno članku 25. gore navedenog zakona dužni platiti podnositelji zahtjeva ili vlasnici zgrada koja se legalizira. Sredstva su predviđena za poboljšanje infrastrukture nedovoljno opremljenih naselja ili dijelova naselja. Planirani prihod iznosi 20.000,00 eura.

Kako spomenuta namjenska sredstva u gornjem tekstu nisu dovoljna za planirani standard održavanja objekata i uređaja komunalne infrastrukture u 2025. godini, osiguravaju se i raspoređuju sredstva ostalih prihoda gradskog Proračuna za izvršenje predloženog Programa u iznosu od 1.620.000,00 €.

**PREDSJEDNIK GRADSKOG VIJEĆA**

**Darko Bekić, univ. spec. pol.**